Angie Zelter

Angie Zelter (født 5. juni 1951) er en britisk aktivist hovedsakelig kjent som grunnlegger av en rekke internasjonale kampanjegrupper, blant annet Trident Ploughshares (en gruppe fredsaktivister som arbeider for å avvikle Storbritannias kjernefysiske våpensystemer) og International Woman's Peace Service. Zelter er kjent for å fremme ikkevold i sine kampanjer og direkte aksjoner, og hun har blitt arrestert over hundre ganger i blant annet Belgia, Canada, England, Malaysia, Norge, Polen og Skottland, og sonet 16 ganger i fengsel.«British Nobel Peace Prize Nominee arrested in South Korean naval base protest» , Tridentploughshares.org«Angie Zelter – England» , World People's Blog Zelter hevder å være en «global borger».«Trident Ploughshares Founder Angie Zelter Nominated For Nobel Peace Prize» , Tridentploughshares.org 30. januar 2012

På 1980-tallet grunnla Zelter kampanjen Snowball Campaign som oppmuntret flere tusen mennesker til å rive ned gjerdene rundt amerikanske militærbaser i Storbritannia. I 1996 var hun en del av en gruppe som avvæpnet en BAE Hawk, et britisk-produsert jagerfly, noe som førte til skader for 1,5 millioner pund og forhindret at flyet kunne bli eksportert til Indonesia hvor det ville ha blitt benyttet for å angripe Øst-Timor.«Hawk Jet get smashed by Trident Ploughshares women»   , SchNEWS 62 23. februar 1996 Hun ble frikjent for denne handlingen, noe som førte til at saken om våpenkontroll ble omtalt og diskutert i massemedia.

I mars 2012 ble Zelter arrestert av sørkoreansk politi for å ha forstyrret byggingen av den kontroversielle marinebasen Jeju-do.«Angie Zelter arrested on Jeju Island», Indymedia  12. mars 2012

 Se også 
 Trident Ploughshares

 Referanser 

 Eksterne lenker 
 Trident Ploughshares
 Artikkel om Trident Ploughshares på Alternative nobelprisens nettsted
 Frukost med Angie kronikk av Sven Lindqvist

Kategori:Britiske aktivister
Kategori:Personer fra London